 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 31. oktobrī Nr. 663**

(protokols Nr. 22, 49. p.)

**Par ziedojumu izlietošanu Cesvaines pils kamīna restaurācijai**

Kopš 2022. gada 12. februāra Cesvaines pils pēc rekonstrukcijas darbu noslēgšanās ir vērusi durvis apmeklētājiem. Tā kā pils vairākus gadus bija nepieejama notiekošo būvdarbu dēļ, pēc atvēršanās ir būtisks apmeklētāju skaits, kuri ierodas pilī.

Ir arī iespēja individuāli ziedot pils atjaunošanai, līdzekļus pārskaitot uz pašvaldības ziedojumu kontu. Pašlaik kontā ir vairāki tūkstoši eiro, no kuriem lielākā daļa ziedota ar mērķi Lielās halles kamīna atjaunošanai.

Jau ir veikti atsevišķi darbi minētā kamīna restaurācijai. Lai turpinātu kamīna restaurācijas darbus, Cesvaines pils speciālisti ir sagatavojuši un iesnieguši projektu Valsts Kultūrkapitāla fondam (VKKF), kur Cesvaines pils kamīna restaurācijas projekts ir atbalstīts, piešķirot līdzekļus 4000 EUR apmērā. Papildus projekta finansējumam, izmaksu segšanai nepieciešams izlietot daļu no saņemtajiem ziedojumiem kamīna atjaunošanai.

Noklausījusies sniegto informāciju, ņemot vērā 16.10.2024. Uzņēmējdarbības, teritoriālo un vides jautājumu komitejas un 22.10.2024. Finanšu un attīstības komitejas atzinumus, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Ļaut izlietot ziedojumus 3 499,00 EUR apmērā Cesvaines pils Lielās halles kamīna restaurācijai, iekļaujot tos nākamajos budžeta grozījumos.

 Domes priekšsēdētājs A. Lungevičs

*Špats 29461212*